REPUBLIKA HRVATSKA Razina: 22

ZADARSKA ŽUPANIJA RKP: 35118

OPĆINA PRIVLAKA Žiro račun: 2390001 1857400004

Matični broj: 02690314

Ivana Pavla II 46

23 233 Privlaka OIB: 86291327705

Šifra djelatnosti: 8411

**BILJEŠKE UZ FINANCIJSKE IZVJEŠTAJE ZA RAZDOBLJE**

1. **siječnja do 31. prosinca 2018.g.**

Financijsko izvješće za razdoblje od 01. siječnja do 31. prosinca 2018. godine sastavlja se sukladno Pravilniku o financijskom izvještavanju u proračunskom računovodstvu ( NN broj: 3/15, 93/15, 135/15, 2/17, 28/17 I 112/18) te Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinca lokalne i područne (regionalne) samouprave za razdoblje od 1. siječnja do 31. prosinca 2018. godine, objavljene od strane Ministarstva financija 15. siječnja 2019. godine.

U obrascu PR-RAS prikazuju se podaci ostvarenja u izvještajnom razdoblju prethodne godine i uspoređuju se sa podacima izvršeno tekuće godine i u bilješkama uz obrazac PR-RAS potrebno je navesti razloge zbog kojih je došlo do većih odstupanja od ostvarenja u izvještajnom razdoblju u odnosu na prethodnu godinu.

Obrazac PR-RAS jedinice lokalne i područne (regionalne) samouprave obuhvaća prihode i primitke te rashode i izdatke proračuna.

U rashode su uključeni i plaćeni rashodi proračunskom korisniku Općine Privlaka koji se financiraju iz prihoda i primitaka proračuna.

Stanje novčanih sredstava na žiro računu na dan 31. prosinca 2018.g iznosi 9.422.252,98 kn.

Stanje novčanih sredstava u blagajni na dan 31. prosinca 2018.g. iznosi 1.099,12 kn.

Odgovorna osoba proračuna JLP® S je općinski načelnik Gašpar Begonja, dipl.ing.

Osoba koja je sastavila Bilješke uz financijske izvještaje je Viši stručni suradnik za proračun, financije i računovodstvo Katarina Šango, struč.spec.oec.

1. **Bilješke uz Izvještaj o prihodima i rashodima, primicima i izdacima (Obrazac: PR-RAS)**

**1.1. PRIHODI**

Prihodi poslovanja u izvještajnom razdoblju ostvareni su u iznosu od iznosu od 13.530.185,73 kn (AOP 001) što je 13,70% manje u odnosu na 2017. godinu, dok su prihodi od prodaje nefinancijske imovine ostvareni u iznosu od 66.080,00 kn (AOP 289).

Značajno odstupanje ostvarenih prihoda u odnosu na prethodnu godinu je za:

**- poreze na imovinu (AOP 018)** ostvaren je u iznosu od 5.317.298,18 kn i odnosi se na porez na kuće za odmor 1.646.209,86 kn i porez na promet nekretnina 3.671.088,32 kn što je 6,9% manje u odnosu na 2017. godinu.

**- pomoći proračunu iz drugih proračuna (AOP 054 )** ostvareni su u iznosu od 132.850,00 kn što je 95,40% manje u odnosu na 2017. godinu, a odnose se na:

a) tekuće pomoći iz Županijskog proračuna u iznosu od 2.850,00 kn ;

b) kapitalne pomoći iz Državnog proračuna RH (EU Fondovi) u iznosu od 30.000,00 kn;

c) kapitalne pomoći iz Županijskog proračuna 100.000,00 kn;

**- prihodi od financijske imovine (AOP 075 )** ostvareni su u iznosu od 8.030,31 kn što je 88,5% manje u odnosu na 2017. godinu i odnose se na:

a) kamate na depozite po viđenju ostvareni su u iznosu od 8.030,31 kn;

- **ostali nespomenuti prihodi (AOP 116 )** ostvareni su u iznosu od 442.803,18 kn i odnose se na:

a) prihodi katastarske izmjere u iznosu od 3.500,00 kn;

b) prihodi legalizacije zemljišta u iznosu od 151.213,50 kn;

c) prihodi Hrvatskih voda u iznosu od 38996,34 kn;

d) ostali prihodi u iznosu od 249.093,34 kn;

- **prihodi od nefinancijske imovine** **(AOP 083)** ostvareni su u iznosu od 204.371,00 kn i to prihodi naknade za koncesije i koncesijska odobrenja koji su ostvareni u iznosu od 129.637,75 kn što je 14,80 % manje u odnosu na 2017.g., prihodi od naknade za nezakonito zadržavanje objekta (legalizacija) koji su ostvareni u iznosu od 50.677,09 to je za 68,70% manje u odnosu na 2017. g. zbog manje riješenih predmeta Zadarske županije, te prihodi od zakupa i iznajmljivanja imovine u iznosu od 24.013,69 kn.

* 1. **RASHODI**

Rashodi poslovanja za izvještajno razdoblje ostvareni su u iznosu od 11.943.008,43 kn (AOP 148) što je 43,10% više u odnosu na 2017. godinu

Veća odstupanja u odnosu na prethodnu 2017. godinu su kod rashoda za :

**- rashodi za zaposlene (AOP 149** ) i ostvareni su u iznosu od 1.615.020,63 kn što je 22,20% više u odnosu na 2017. godinu i odnosi se na ostale rashode za zaposlene, točnije na isplatu otpremnine dvojici djelatnika, kao i jubilarne nagrade te isplate Božićnice za 2017.g. djelatnicima zaposlenim preko HZZ.

**- naknade troškova zaposlenima (AOP 161 )** i ostvareni su u iznosu od 40.149,61 kn što je za 58,80% više u odnosu na prethodnu godinu jer je bio znatno veći broj službenih putovanja kao i stručno usavršavanje zaposlenice u trajanju od 5 dana.

**- usluge promidžbe i informiranja (AOP 177)** ostvareni su iznosu od 395.906,85 kn što je 143% više u odnosu na 2017. godinu zbog sudjelovanja u organizaciji ljetnih manifestacija.

**- intelektualne usluge (AOP 181 )** ostvareni su u iznosu od 652.290,48 što je za 56,70% više u odnosu na prethodnu godinu zbog većih odvjetničkih usluga.

**- ostali nespomenut i rashodi poslovanja (AOP 185** ) ostvareni su u iznosu od 419.615,20 kn što je 34,80 % više u odnosu na 2017. godinu a odnose se na:

a) naknade za rad predstavničkih tijela u iznosu od 21.107,07 kn;

b) premije osiguranja u iznosu od 50.849,10 kn;

c) reprezentaciju iznosu od 130.170,56 kn;

d) tuzemne članarine u iznosu od 18.352,28 kn;

e) pristojbe i naknade u iznosu od 82.093,89 kn;

f) ostali nespomenuti rashodi ( rashodi protokola, dan Općine, natječaji, povrat pretplata fizičkih osoba) u iznosu od 117.042,30 kn.

**- ostali financijski rashodi (AOP 207 )** i ostvareni su u iznosu od 18.604,54 kn što je za

16,00% više u odnosu na 2017. godini, a odnose se na:

1. bankarske usluge u iznosu od 18.473,35 kn;
2. zatezne kamate u iznosu od 131,19 kn.

**- prijenosi proračunskim korisnicima iz nadležnog proračuna (AOP 234 )** i ostvareni su u iznosu od 480.563,08 kn što je 8,30% manje u odnosu na 2017. godinu iz razloga što im nisu doznačena sredstva za mjesec prosinac 2018. godine, a odnose se na financiranje Dječjeg vrtića Sabunić čiji je osnivač Općina Privlaka.

**- naknade građanima i kućanstvima u novcu (AOP 254)** i ostvareni su u iznosi od 308.065,10 kn što je za 30,8% više u odnosu na 2017. godinu, a odnose se na:

a) pomoći ugroženim obiteljima u iznosu od 112.550,00 kn;

b) pomoć osobama s invaliditetom u iznosu od 19.200,00 kn;

c) prijevoz učenika srednjih škola u iznosu od 29.715,10 kn;

d) naknada za novorođeno dijete u iznosu od 116.000,00 kn;

e) stipendije i školarine u iznosu od 30.600,00 kn.

**-ostali rashodi (AOP 257 )** i ostvareni su u iznosu od 997.565.64 kn što je za 1,3 % više u odnosu na 2017. godinu.

Rashodi za nabavu nefinancijske imovine ostvareni su u iznosu od 5.144.850,13 kn (AOP 341) što je 751,7% više u odnosu na 2017. godinu a odnose se na :

**- rashode za nabavu neproizvedene dugotrajne imovine (AOP 342 )** i ostvareni su u iznosu od 636.266,78 kn a odnose se na kupnju građevinskog zemljišta u iznosu od 239.981,08 kn i rekonstrukciju prostora Dječjeg vrtića „Sabunić“ u iznosu od 396.285,70 kn.

**- rashode za nabavu proizvedene dugotrajne imovine (AOP 354 )** i ostvareni su u iznosi od 3.235.602,01 kn što je za 437,3% više u odnosu na 2017. godinu, a odnose se na:

a) kupnju poslovne zgrade u iznosu od 1.850.416,89 kn;

b) ostali građevinski objekti u iznosu od 81.692,18 kn;

c) uredska oprema i namještaj u iznosu od 29.406,82 kn;

d) komunikacijska oprema u iznosu od 25.569,09 kn;

e) sportska i glazbena oprema u iznosu od 7.553,25 kn;

f) dokumenti prostornog uređenja u iznosu od 123.250,00 kn;

g) filmovi, kazališne i glazbene predstave u iznosu od 2.500,00 kn;

h) ostala nemat. proizvedena imovina (projekti) u iznosu od 1.115.213,78 kn.

**- rashode za dodatna ulaganja na nefinancijskoj imovini (AOP 393 )** ostvareni su u iznosi od 1.272.981,34 kn a odnose se na modernizaciju nerazvrstanih cesta.

Izdaci za financijsku imovinu i otplate zajmova (AOP 518) ostvareni su iznosu od 481.500,00 kn što je za 423,3% više u odnosu na prethodnu godinu,a odnose se na isplate učeničkih i studentskih kredita u iznosu od 93.500,00 kn (AOP 526), te na dokapitalizaciju OKP Artić u iznosu od 388.000,00 kn (AOP 576)

1. **Bilješke uz bilancu (Obrazac: BIL)**

Prema Pravilniku o izmjenama Pravilnika o financijskom izvještavanju u proračunskom računovodstvu (NN 112/18) obvezne Bilješke uz Bilancu su :

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina
2. Popis sudskih sporova u tijeku

Tablica 1: Popis ugovornih odnosa i slično koji uz ispunjenje određenih uvjeta, mogu postati obveza ili imovina



Evidencijom izvanbilančnih zapisa uspostavljen je pregled ugovornih odnosa i slično koji uz ispunjenje određenih uvjeta, mogu postati obveza ili imovina općine Privlaka a odnose se na dana jamstva – zadužnice kao instrumenti osiguranja plaćanja koje na dan 31.12.2018. godine iznose 1.110.000,00 kn

Tablica 2: Popis sudskih sporova u tijeku



Popis sudskih sporova u tijeku u kojima se općina Privlaka pojavljuje kao Tužitelj, koji za općinu Privlaka mogu postati potraživanje odnosno prihod na dan 31.12.2018. godine iznose 201.000,00 kn.

Popis sudskih sporova u tijeku u kojima se općina Privlaka pojavljuje kao Tuženik, koji za općinu Privlaka mogu postati obveza odnosno rashod na dan 31.12.2018. godine iznose 22.971.257,12 kn.

**Nefinancijska imovina (AOP 002)** iznosi 30.203.554,86 kn te je povećana u odnosu na početno stanje 2018. godine za 14,2%. Značajno povećanje odnosi se na kupnju poslovne zgrade u iznosu od 1.850.416,89 kn, te na dokumente prostornog uređenja u iznosu od 297.838,19 kn.

**Financijska imovina (AOP 063)** iznosi 16.025.870,55 kn te je na kraju 2018. godini došlo do smanjena financijske imovine za 22,1% u odnosu na početak godine, a odnosi se na:

a) novac na računu kod tuzemnih poslovnih banaka u iznosu od 9.422.252,98 kn;

b) novac u blagajni u iznosu od 1.099,12 kn;

c) dionice i udjeli u glavnici trg. Društava u javnom sektoru u iznosu od 888.000,00 kn;

d) potraživanja za poreze u iznosu od 735.480,94 kn;

e) potraživanja za prihode od imovine u iznosu od 50.187,29 kn;

f) potraživanja za upravne i adm. Pristojbe, pristojbe po posebnim propisima i naknade u iznosu od 5.815.772,23 kn;

g) ispravak vrijednosti potraživanja u iznosu od 886.922,01 kn. Temeljem Pravilnika o proračunskom računovodstvu propisano da se ispravak vrijednosti potraživanja obvezno provodi na kraju proračunske godine uzimajući u obzir:

1. kašnjenje u naplati preko godine dana

2. pokretanje stečajnog i/ili likvidacijskog postupka nad dužnikom.

**Obveze (AOP 163)** iznose 1.438.482,95 kn te je u odnosu na početno stanje 2018. godine došlo do povećanja za 5,8%.

1. **Bilješke uz Izvještaj o obvezama (Obrazac: Obveze)**

Stanje obveza na početku izvještajnog razdoblja 01.01.2018. godine (AOP 001) iznosilo je 1.359.052,98 kn.

Povećanje obveza u izvještajnom razdoblju (AOP 002) iznosi 20.138.236,25 kn.

U izvještajnom razdoblju je podmireno obveza (AOP 019) u iznosu 20.058.806,00 kn.

Saldo obveza na kraju izvještajnog razdoblja (AOP 036) iznosi 1.438.482,95 kn.

Stanje nedospjelih obveza iznosi 1.438.482,95 kn a odnosi se na:

- obvezu za plaće 12/18 iznosi 87.728,73 kn

- naknadu za uređenje voda (obveza za Hrvatske vode) 969.855,67 kn

- nedospjele obveze prema dobavljačima za materijalne rashode 286.495,96 kn

- nedospjele obveze prema dobavljačima za neproizvedenu dug. imovinu 11.054,45 kn

- obveze za intelektualne i osobne usluge 9.164,16 kn

- ostale tekuće obveze 74.183,98 kn.

1. **Bilješke uz Izvještaj o promjenama u vrijednosti i obujmu imovine i obveza (Obrazac: P-VRIO)**

Promjene u vrijednosti financijske imovine (AOP 010) odnose se na otpis studentskih kredita temeljem Odluke Općinskog vijeća Općine Privlaka u iznosu od 510.000,00 kn koja su otpisana za studente koji su uspješno završili studij.

Promjene u obujmu nefinancijske imovine (AOP 019) odnose se na otpis sadašnje vrijednosti osobnog automobila koji je prodan u iznosu od 28.925,35 kn, te na otpis sadašnje vrijednosti službenog mobitela u iznosu od 1.298,89 kn.

1. **Bilješke uz Izvještaj o rashodima prema funkcijskoj klasifikaciji (Obrazac: RAS-funkcijski)**

Funkcijska klasifikacija sadrži rashode razvrstane prema njihovoj namjeni. Prema funkcijskoj klasifikaciji razvrstani su rashodi poslovanja i rashodi za nabavu nefinancijske imovine.

Općina Privlaka je ostvarila rashode prema funkcijskoj klasifikaciji kroz:

1. opće javne usluge (AOP 001) u iznosu 5.025.428,00 kn;
2. javni red i sigurnost (AOP 024) u iznosu od 295.087,00 kn;
3. ekonomski poslovi (AOP 031) u iznosu od 2.138.019,00 kn;
4. zaštita okoliša (AOP 071) u iznosu od 247.543,00 kn;
5. usluge unapređenja stanovanja i zajednice (AOP 078) u iznosu od 7.875.925,00 kn;
6. zdravstvo (AOP 085) u iznosu od 65.631,00 kn;
7. rekreacija, kultura i religija (AOP 103) u iznosu od 651.597,00 kn;
8. obrazovanje (AOP 110) u iznosu od 29.715,00 kn;
9. socijalna zaštita (AOP 125) u iznosu od 278.350,00 kn;

Osoba za kontaktiranje:

Katarina Šango, struč.spec.oec

Telefon: 023 366 628

Zakonski predstavnik:

Gašpar Begonja, dipl. ing.

Privlaka, 14. veljače 2019. godine